Chuenisbärgli

Chuenisbärgli (myös Kuonisbergli) on laskettelurinne Adelbodenin kunnassa Bernin kantonissa Sveitsissä.

Chuenisbärgli tunnetaan alppihiihdon maailmancupin miesten tekniikkalajikilpailujen isäntäpaikkana.

Reitti
Chuenisbärglin yläasema sijaitsee 1 730 metriä merenpinnan yläpuolella, jossa on myös suurpujottelun lähtöpaikka. Se on yksi miesten maailmancupin vaikeimpia suurpujottelurinteitä.

Chuenisbärgli alkaa Kanonenrohr (Tykinputki) jyrkänteellä, jonka jälkeen on kaltevat ja kumpuilevat Schnittenmedli ja Wintertal (Talvilaakso) osuudet. Tämän jälkeen tulee radan loivin osuus, Chäla, ennen Zielhang loppujyrkännettä, jossa sijaitsee rinteen jyrkin kohta. Chuenisbärglin suurpujottelu päättyy 1 310 metriä merenpinnan yläpuolelle ja se on 1 290 metriä pitkä.

Rinteessä kilpaillaan myös pujottelussa, ja sen lähtö sijaitsee 1 513 metriä merenpinnan yläpuolella. Pujottelun pituus on 622 metriä ja sen maali sijaitsee 1 302 metriä merenpinnan yläpuolella.

Kansainväliset Adelbodenin alppihiihtopäivät

Vuonna 1955 järjestettiin ensimmäiset Kansainväliset Adelbodenin alppihiihtopäivät (). Vuodesta 1967 alkaen kilpailut ovat kuuluneet maailmancupiin. Vuosina 1988, 1990, 1993 ja 1994 kilpailut täytyi siirtää muihin paikkoihin lumenpuutteen vuoksi. Kansainvälisen hiihtoliiton vaatimusten vuoksi Chuenisbärglille rakennettiin vuonna 2005 uusi neljän hengen tuolihissi. Samalla paikalla oli edellisten 40 vuoden ajan käytössä ankkurihissi.

Adelboden kuuluu eniten katsojia kerääviin kilpailuihin 35 000 katsojalla rinteen varrella sekä maalialueen tilapäisissä katsomoissa. Vuodesta 1994 alkaen entinen maailmancuplaskija Hans Pieren on toiminut kilpailunjohtajana.

Voittajat
Itävalta on menestynein maa 24 voitolla (13 suurpujottelussa ja 11 pujottelussa). Toiseksi menestynein maa on Sveitsi 20 voitolla (14 suurpujottelussa ja 6 pujottelussa). Kolmanneksi menestynein maa on Ranska 13 voitolla (10 suurpujottelussa ja 3 pujottelussa).
VuosiSuurpujotteluPujottelu1955Suurpujottelua ei järjestetty.   Martin Julen1956  Chiharu Igaya Georges Schneider1957  Georges Schneider Roland Bläsi1958  Roger Staub   Charles Bozon1959  Fritz Wagnerberger   Sepp Behr1960  Ludwig Leitner   Ludwig Leitner1961  Eberhard Riedel   Fritz Wagnerberger1962Suurpujottelu peruttiin. Pujottelua ei järjestetty.1963  G. Grünenfelder Léo Lacroix1965  Edmund Bruggmann Léo Lacroix1966  Billy Kidd1967 Jean-Claude Killy19681969  Jean-Noël Augert1970  Karl Schranz1971  Patrick Russel1972  Werner Mattle1973 Gustav Thöni19741975  Piero Gros1976  Gustav Thöni1977  Heini Hemmi1978  Andreas Wenzel1979 Ingemar Stenmark1980198119821983  Pirmin Zurbriggen1984  Ingemar Stenmark1985  Hans Enn1986  Richard Pramotton1987  Pirmin Zurbriggen1988Siirrettiin Saas-Feehen.1989  Marc Girardelli1990Siirrettiin Veysonnaziin.1991  Marc Girardelli1992  Ole Kristian Furuseth1993Siirrettiin Veysonnaziin.1994Siirrettiin Crans-Montanaan.1995  Alberto Tomba1996  Michael von Grünigen1997  Kjetil André Aamodt1998 Hermann Maier19992000Suurpujottelu peruttiin.   Matjaž Vrhovnik2001  Hermann Maier Pujottelua ei järjestetty.2002  Didier Cuche   Bode Miller2003  Hans Knauß Pujottelua ei järjestetty.2004  Kalle Palander   Rainer Schönfelder2005  Massimiliano Blardone Pujottelua ei järjestetty.2006 Benjamin Raich   Giorgio Rocca2007  Marc Berthod2008  Marc Berthod   Mario Matt2009  Benjamin Raich   Reinfried Herbst2010Suurpujottelu peruttiin.   Julien Lizeroux2011  Cyprien Richard Aksel Lund Svindal   Ivica Kostelić2012  Marcel Hirscher  Marcel Hirscher2013  Ted Ligety2014  Felix Neureuther2015  Marcel Hirscher   Stefano Gross2016Suurpujottelu peruttiin.  Henrik Kristoffersen2017  Alexis Pinturault2018 Marcel Hirscher  Marcel Hirscher20192020  Žan Kranjec   Daniel Yule2021 Alexis Pinturault     Marco Schwarz2022  Marco Odermatt   Johannes Strolz2023  Marco Odermatt   Lucas Braathen2024  Marco Odermatt   Manuel Feller2025  Marco Odermatt   Clément Noël

Seuraavat alppihiihtäjät ovat voittaneet Adelbodenin alppihiihtopäivillä useammin kuin kerran:

9 voittoa
 Marcel Hirscher
5 voittoa
 Ingemar Stenmark
4 voittoa
 Marco Odermatt
3 voittoa
 Gustav Thöni
 Hermann Maier
 Benjamin Raich
 Alexis Pinturault

2 voittoa
 Marc Girardelli
 Henrik Kristoffersen
 Jean-Claude Killy
 Léo Lacroix
 Ludwig Leitner
 Fritz Wagnerberger
 Marc Berthod
 Georges Schneider
 Pirmin Zurbriggen

Vuoriniitty
Kesäisin Chuenisbärgliä käytetään vuoriniittynä, laidunmaata on alueella 24 hehtaaria. Se on yksityisomistuksessa. Niityllä on nautakarjaa, vasikoita ja vuohia. Niittymökki vuodelta 1946 toimii talvisin rinneravintolana.

Lähteet
Ski regions, Adelboden  Adelboden.ch 
Adelboden-Lenk infosnow.ch 
Race Course  weltcup-adelboden.ch 
History  weltcup-adelboden.ch 
Results – Adelboden fis-ski.com 

Aiheesta muualla
Adelbodenin maailmancup-kilpailujen virallinen sivusto  
Adelbodenin maailmancup-kilpailujen podiumsijoitukset FIS:n sivuilla 

Luokka:Sveitsin laskettelurinteet
Luokka:Alppihiihdon maailmancupin rinteet
Luokka:Adelboden